# Mузeј позоришне уметности Србије

Београд, Господар Јевремова19

Телефон: 2626-630; Fax: 2628-920;

e-mail: office@mpus.org.rs; www. mpus.org.rs

Бр. 2 Београд, 6.01.2025. године

**ПРОГРАМ РАДА МУЗЕЈА ПОЗОРИШНЕ УМЕТНОСТИ СРБИЈЕ ЗА 2025. ГОДИНУ СА ПРОЈЕКЦИЈАМА ЗА 2026. И 2027. ГОДИНУ**

**Београд, јануар 2025. године**

**ОСНОВНИ ПОДАЦИ О УСТАНОВИ**

Назив установе:

**Музеј позоришне уметности Србије**

Адреса установе:

**Господар Јевремова 19, Београд**

Телефон/факс:

# +381 11 2626630 ; +381 11 2628920

e-mail

office@mpus.org.rs

Матични број:

**07048149**

ПИБ:

# 100042659

Адреса интернет презентације установе:

www.mpus.org.rs

Оснивач установе:

# Министарство културе РС

Музеј позоришне уметности Србије је установа културе основана Уредбом Владе Републике Србије 1950. године. Основна делатност МПУС је заштита уметничкоисторијских дела од значаја за позоришну уметност Србије. Музеј прикупља, проучава и врши заштиту културно-историјских предмета (рукописна и штампана дела позоришне литературе и друге списе који се односе на рад и развој позоришта, уметничке предмете, сценографске и костимографске скице, фотографије, програме и плакате, макете, снимке позоришних, оперских и балетских представа као и аутентичне аудио-визуелне записе и други материјал који се односи на живот и рад чланова позоришта). Своју богату грађу Музеј презентује јавности организовањем изложби, издавањем публикација, са посебним нагласком на примену савремених технологија (дигитализација) којима је чини доступном за проучавање. Музеј позоришне уметности Србије се финансира из буџета Министарства културе и информисања Републике Србије. Смештен је у Божићевој кући, објекту који је проглашен за културно добро од великог значаја 1946. године. Програмске активности, изложбе, концерти, вечери посвећене уметницима, одржавају се у простору од 80m2 који се уједно користи и као простор за рад истраживача. У преосталих 120m2 смештене су радне просторије запослених и највећи део највредније музејске грађе. Музеј нема депо, већ у ту сврху закупљује допунски простор.

**ДЕЛАТНОСТ**

Према разврставању и класификацији делатности, Музеју је додељена шифра делатности 9102, ознака за музеје, галерије и збирке.

Музеј константно прикупља, чува, обрађује, систематизује, истражује, презентује и документује културна добра из области позоришне уметности (рукописна и штампана позоришна дела, списи који се односе на рад и развој позоришта, реликвије, сценографске и костимографске скице, макете, предмети који се односе на живот и рад истакнутих чланова позоришта, пропагандни материјал штампан уз представе, фотографије, аудио и видео записи извођења, критике и други изводи из штампе, сведочанстава извођача, њихових савременика, као и потоњих истраживача, писма и други материјал) и нематеријално културно наслеђе из области позоришне уметности од значаја за Републику Србију.

Музејска грађа која се чува у Музеју сведочи о развоју позоришта у Србији од XVIII века до данас. Музејски фонд чине предмети значајни за научна истраживања, стручно или аматерско проучавање класичне драмске, оперске и балетске уметности као и нових мултимедијалних сценских форми. Уз грађу која се односи на позоришне куће и установе, Музеј прикупља и материјале значајне за професионалне биографије позоришних стваралаца, али и сведочанства о приватном животу уметника, преписке, фотографије, школска сведочанства и личне предмете који представљају немерљив допринос за стварање слике и сазнања о одређеним прошлим епохама, односно о установама и људима који су у њима живели и радили. Музејски материјали се константно стручно и научно обрађују, сређују, инвентаришу, класификују, по потреби рестаурирају, уметничка дела и документарни материјал се опремају и излажу на изложбама. У Музеју се одвијају и музејско-едукативни рад, стручно-научни рад, издавачка делатност, као и сарадња са образовним и сродним институцијама у земљи и региону.

Веома важан сегмент у обављању делатности Музеја је интеграција и одржавање социјалних мрежа и интернет презентације. Савремени видови комуникације путем социјалних мрежа имају велики утицај на популаризацију Музеја те се већ дужи низ година пажња поклања информационим технологијама и свим видовима презентације путем интернета. Музеј планира да део послова ради сопственим снагама, а за део је потребно ангажовати спољне сараднике за ту област.

Фонд музеја је систематизован према врсти музејске грађе на збирке: Позоришне фотографије, Програми и плакати, Архива, Ликовни и меморијални предмети, Аудио и видео запис и Фонд заоставштина, као и Библиотека и Хемеротека.

Пратећи савремене токове у презентацији музејске грађе, Музеј се може похвалити изузетном online театрографском базом *Тетрослов* која у оквиру интернет презентације Музеја на адреси www.mpus.org.rs корисницима омогућава online приступ бази података: о репертоарима свих српских професионалних позоришта, представама, уметницима и другим личностима везаним за позоришни живот, фестивалима... са пратећим дигиталним колекцијама формираним на основу грађе која се чува у музејским збиркама, али и при позориштима тј. у приватним збиркама. *Театрослов* такође обухвата и online сталну поставку Музеја, као и електронске верзије традиционалних музејских изложби. Фонд Хемеротеке МПУС чине прилози из штампаних, електронских медија и осталих web извора, који се односе на историјски и савремени позоришни живот у Србији и српске позоришне уметнике, као и на деловање наших позоришта и позоришних уметника у иностранству. Пристигла грађа се кроз редовну музејску делатност обрађује, класификује и аплоудује у *Театрослов*, где је корисницима доступна 24/7/365. За прикупљање ове грађе Музеј од 1953. године користи услуге специјализованих сервиса за праћење штампаних и електронских медија; последњих година реч је о web clipping, Buzz monitor итд.

COBISS – платформа за узајамну библиографско-каталошку базу података користи се у Музеју од 2008. године. Комплетан књижни фонд Специјалне библиотеке МПУС уведен је у COBIB.SR базу, а двоје запослених је лиценцирано за рад у COBISS-у.

Поред основних делатности (заштита и презентација), Музеј има и богату издавачку делатност. Самостално, или у сарадњи са другим издавачима, објављено је скоро три стотине наслова монографских публикација, а пет деценија у издању Музеја без прекида излази часопис „Театрон“, специјализован за област театрологије. Едиција „Дамска баштина“ установљена је пре 30 година и у 2025.години планирано је објављивање другог дела XVII колa едиције „Драмска баштина“*.*

У редовне музејске програме убрајају се, такође, промоције позоришне литературе (издања МПУС али и других издавача), трибине, предавања, округли столови, сусрети с истакнутим позоришним ствараоцима, концерти класичне музике, а током трајања позоришне сезоне на редовном месечном репертоару су програми *Театротеке* – пројекције снимака старих позоришних представа.

Едукативни програми су намењени деци, омладини, одраслим посетиоцима, као и лицима с посебним потребама. Одвијају се у виду стручних вођења кроз музејске поставке, колективних или породичних посета, кроз радионице намењене претежно предшколцима и ученицима нижих разреда основне школе и особама са посебним потребама. Едукативни програми су прилагођени директним захтевима посетилаца/учесника и организују се на српском, енглеском и француском језику. **Стратешки циљеви Музеја су:** повећатидоступност збирке посетиоцима, истраживачима, научницима, медијима, подизање нивоа презентације и повећање броја посетилаца, као и развијање међуинституционалне сарадње и стварање партнерског односа са сродним установама.

Кроз планиране активности у 2025. години уочава се да Музеј наставља рад као и претходних година, настоји да задржи и подигне ниво рада и заштите и презентације културних добара и музејске грађе, сада са посебним програмом посвећеним прослави значајног јубилеја 75 година од оснивања Музеја позоришне уметности Србије.

Музеј планира да настави активности и ван Београда пригодним, наменским гостујућим изложбама којима ће презентовати своју грађу у музејима и културним центрима широм земље и региона чиме ће подстаћи ширење сазнања о историји позоришта у Србији и позоришном животу из свих аспеката. Овај стратешки циљ је веома важан, показало се и остварив кроз сарадњу са стратешким партнерима као што је у претходним годинама био Национални ансамбл игара и песама *Коло* .

У свим планираним активностима Музеја учествује цео колектив, као и ангажовани радници стручни и искусни у области театрологије и музејске делатности као неопходна помоћ у реализацији. Мали колектив Музеја, својом стручношћу, ентузијазмом и посвећеношћу до сада је успешно реализовао планиране програме.

# КАДРОВСКА СТРУКТУРА

Тренутну кадровску структуру Музеја чини 12 запослених: директор (1), секретар (1), музејски саветник – руководилац одељења основне делатности (1), музејски саветник (2), виши кустос (1), дипломирани библиотекар (1), књижничар (1), виши самостални техничар у музејској делатности (1), техничар у музејској делатности (1), руководилац финансијско-рачуноводствених послова – руководилац одељења за заједничке послове (1), магационер/ економ (1). Претходних година број запослених у Музеју је смањен, послови су распоређени према насталим условима, али постоји потреба за минимум 2 стручњака – историчара уметности и театролога или музиколога за област опере и балета.

**ПРЕДЛОГ ПРОГРАМСКИХ АКТИВНОСТИ ЗА 2025. ГОДИНУ**

1. **ОБЕЛЕЖАВАЊЕ ЈУБИЛЕЈА 75 ГОДИНА ОД ОСНИВАЊА МУЗЕЈА ПОЗОРИШНЕ УМЕТНОСТИ СРБИЈЕ**

Музеј позоришне уметности Србије у 2025. години обележава значајан јубилеј 75 година од оснивања. Већина програма поред редовних догађања односи се на јубилеј.

Планирана је реализација **комплексне изложбе** којом би представили рад музеја у ових 75 година као и најзначајније предмете из музејских збирки. На организацији ове изложбе, својеврсне презентације Музеја, биће ангажован цео колектив музеја, а ауторство и организација су поверени музејским саветницама Мирјани Одавић и Јелици Стевановић. Као и све изложбе и ову јубиларну прати каталог. Припреме су (рестаурација грађе) почеле у претходним годинама да би за 2025. годину све било спремно. Планирано је свечано отварање изложбе у пролеће 2025. године, као и богат пратећи програм. Заједнички радни назив или тема свих програма је *Сећање*, сећање на врхунске уметнике, на тематске вечери које је Музеј успешно приређивао, сећање на колеге које су дале велики допринос раду музеја, пројекције позоришних представ и још много тога. Такође планирана је ауторска видео презентација досадашњег рада Музеја.

Сматрамо да је право време за објављивање **монографије о Музеју позоришне уметности Србије**, те су припреме за овај значајан издавачки подухват у току. Одговоран задатак, писања монографије поверен је Александри Милошевић музејској саветници. Промоција монографије планирана је на дан оснивања Музеја 30. новембра 2025. године када би организовали свечаност и доделу захвалница свим институцијама, установама, сарадницима и колегама. У израду монографије биће укључен цео колектив.

Имајући у виду мали број запослених и смео програм обележавања јубилеја, јавила се идеја да са колегама из Музеја примењне уметности направимо заједнички **научни скуп или конференција** из области која нам је заједничка и сродна (сценографија). Уколико МПУ буде обезбедио средства за организацију конференције, план је да МПУС учествује са својим капацитетима, а то су богата збирка сценографских скица, збирка фотографија и ангажовање стручног кадра Музеја, такође ако дође до реализације скупа, делимично би се одвијао у просторијама МПУС.

1. Реализација комплексне изложбе, радног наслова ***ПРВИХ 75 ГОДИНА,***
2. Објављивање **монографије о Музеју позоришне уметности Србије**,
3. ***Сећање***  пратећи програми који доприносе обележавању јубилеја

Средства потребна за реализацију:

|  |  |  |  |
| --- | --- | --- | --- |
| Ек.К | Назив ек.класификације | Опис | Износ |
| 4234 | Услуге информисања | Штампа монографије и каталога | 800.000 |
| 4235 | Стручне услуге | Дизајн монографије, каталога и изложбе | 350.000 |
|  | | Услуге лектуре и коректуре | 80.000 |
| 4242 | Услуге културе | Видео презентација | 100.000 |
| 4266 | Материјал за културу | Материјал за изложбу | 400.000 |
|  |  |  | 1.780.000 |

Музеј је током дугогодишње изложбене активности реализовао бројне изложбе које су уз мање интервенције и додатке подесне за представљање широм Србије, као и у региону. И ове 2025. годину планиран је редизајн више тематских изложби за потребе промоције Музеја у земљи и региону.

# 2. КОНЗЕРВАЦИЈА И ЗАШТИТА ФОНДА

Конзервације и превентивне заштите фонда одвијају се у континуитету према расположивим средствима и критеријумима које предлажу кустоси задужени за збирке. Један од критеријума је угроженост материјала, као и потребе за излагањем или коришћењем. Како су збирке разнородне, тако су заштита и конзервација прилагођене материјалу. Предвиђен је рад на четири музејске збирке и библиотечкој грађи:

1. За потребе Збирке аудио и видео записа, током 2025. године је планиран наставак започетог пројекта пребацивања снимака са магнетофонских трака, аудио и VHS касета у дигитални формат – миграција материјала са ВХС (60 сати) на дигитални формат у циљу заштите фонда.

|  |  |  |  |
| --- | --- | --- | --- |
| Ек.Клас. | Назив ек.класификације | Опис | Износ |
| 4242 | Услуге културе | Пребацивање записа са магнетофонских трака, аудио и VHS касета у дигитални формат | 300.000 |
|  |  |  | 300.000 |

1. За потребе Збирке програма и плаката и Збирке архивских докумената у 2025. години је предвиђен наставак започетог пројекта рестаурације.

|  |  |  |  |
| --- | --- | --- | --- |
| Ек.Клас. | Назив ек.класификације | Опис | Износ |
| 4242 | Услуге културе | Рестаурација плаката | 450.000 |
|  |  |  | 450.000 |

1. У 2025. је предвиђен наставак пројекта конзервације и рестаурације дела Збирке уметничких предмета – уз претходну процену приоритета.

|  |  |  |  |
| --- | --- | --- | --- |
| Ек. Клас. | Назив ек.класификације | Опис | Износ |
| 4242 | Услуге културе | Конзервација и рестаурација ум. предмета | 350.000 |
|  |  |  | 300.000 |

1. COBISS платформа за узајамну библиографско-каталошку базу података користи се у Музеју од 2008. године. Комплетан књижни фонд Специјалне библиотеке МПУС уведен је у COBIB.SR базу, а двоје запослених је лиценцирао за рад у COBISS – у.

|  |  |  |  |
| --- | --- | --- | --- |
| Ек. Клас. | Назив ек.класификације | Опис | Износ |
| 4242 | Услуге културе | Узајамна каталогизација – COBISS | 150.000 |
|  |  |  | 150.000 |

1. PRESS CLIPPING – исечци из штампе везани за позоришну делатност: премијере, личности, позоришта, фестивали, догађаји, гостовања итд. на територији Србије.

|  |  |  |  |
| --- | --- | --- | --- |
| Ек. Клас. | Назив ек.класификације | Опис | Износ |
| 4266 | Материјал за културу | Достављање исечака | 600.000 |
|  |  |  | 600.000 |

# 3. САРАДЊА СА СРОДНИМ УСТАНОВАМА И ОГРАНИЗАЦИЈАМА У СРБИЈИ, РЕГИОНУ И ШИРЕ

У циљу унапређења промовисања Музеја позоришне уметности Србије, а самим тим и повећања видљивост Музеја, претходних година потписано је више споразума о сарадњи са сродним установама у Србији и региону (Галерија Матице српске, Музеј Херцеговине у Требињу. Ансамбл народних песама и игара Коло..), што је дало одличне резултате. За 2025 годину планирано је повећање активности за сарадњу у рeгиону као и наставак реализације сарадње са свим сродним установама и организацијама у Србији. Музеј већ традиционално учествује на Фестивалу побецника фестивала у Требињу увек са одговарајућом изложбом и представљањем издавачке делатности. У току је договор о сарадњи са Академијом умјетности у Бања Луци, конкретно са Катедром за историју филма и театра, драматургију и продукцију, са намером да током манифестације ***Дани Србије у Српској*** МПУС поклони и промовише своју издавачку делатност, разменимо издања и материјал везан за историју позоришта који ће бити постављен на Театрослов.

Договорено је гостовање Историјског архива из Ниша са изложбом *Горостас драме*, посвећеној једном од најуспешнијих директора МПУС Миодрагу Ђукановићу Ђуки, ауторке Натали Величковић у априлу или мају.

Музеј планира и наставак сарадње са Факултетом музичке уметности у Београду на пројекту „Циклус концерата ФМУ“. Наставља се и сарадња са другим музичким школама: „Мастер арт академија“, МШ „Јосиф Маринковић“... Овим активностима Музеј омогућује младим музичарима, потенцијалним будућим члановима позоришних и других оркестара да стекну неопходно искуство наступа пред публиком, у различитим амбијентима.

У сегменту промоција позоришних издања других издавача, Музеј наставља дугогодишњу сарадњу са издавачима: сродним институцијама, појединцима и манифестацијама (Позоришни музеј Војводине, Стеријино позорје, позоришне куће, позоришни фестивали, осведочени театролози и музиколози...).

# ЕДУКАТИВНИ ПРОГРАМИ И КОМУНИКАЦИЈА СА ПУБЛИКОМ

1. **Едукативни програми** Музеја планирају се према потребама различитих циљних група. У складу с циљевима и временским ограничењима, у понуди су посете Музеју са едукативним – општим или тематским – предавањима о позоришној уметности и ствараоцима, као и о самом Музеју, те стручна вођења кроз тренутну поставку. У циљу едукације публике, а нарочито младих уметника, Музеј редовно приређује концерте инструменталне и вокално-инструменталне класичне музике у извођењу ученика нижих и средњих музичких школа, као и студената Факултета музичке уметности. Поред тога, Музеј организује ванредне, по захтеву, пројекције позоришних представа у оквиру циклуса *Театротека* у сврху педагошког и научно-истраживачког рада. Врата Музеја су отворена и свим педагошким радницима који раде са ученицима свих узраста, а који у оквирима својих послова препознају могућност сарадње са Музејом. Свесни чињенице да су образовање младих и буђење њихове потребе за културним и уметничким садржајима од есенцијалног значаја, нарочиту пажњу посвећујемо најмлађим посетиоцима у оквиру организованих групних долазака у Музеј. Нарочито успешну сарадњу у реализацији едукативних програма Музеј има са средњим школама, филолошком гимназијом, музичким школама и др.

Комуникација са публиком и поштоваоцима позоришне уметности успешно се одвија и на друштвеним мрежама FB и Instagram.

# ИЗДАВАЧКА ДЕЛАТНОСТ

Музеј позоришне уметности Србије велику пажњу поклања издавачкој делатности. Током 2025. године планирано је објављивање укупно 7 публикација: 1 монографија, 3 каталога изложби и 2 серијске публикацијe (два двоброја часописа „Театрон“ и други део XVII колa едиције „Драмска баштина“– 3 од 5 свезака)

ПУБЛИКАЦИЈЕ:

* Изложбени каталози (1)
* Серијске публикације (2) – часопис „Театрон“ (2 двоброја) и други део XVII колa едиције „Драмска баштина“(3 од 5 свезака)
* Монографија о Музеју позоришне уметности Србије

1. „**Театрон“**– двоброји 209/210 и 211/212

Часопис „Театрон“ излази без прекида од 1974. године. Поред обавезних текстова из домена теорије и историје позоришта, прилога о раду Музеја, „Театрон“ нуди веома прецизан критички преглед на актуелно драмско, оперско и балетско стваралаштво, а у сваком броју читаоцима се представља најмање по један драмски текст, најчешће из пера нових савремених аутора. Имајући у виду значај часописа и дугу традицију и континуитет, планирано је да у 2025. години објавимо два двоброја „Театрона“.

Средства потребна за реализацију два двоброја Театрона:

**Театрон 209/210**, пролеће-лето 2025.

|  |  |  |  |
| --- | --- | --- | --- |
| Ек. Клас. | Назив ек.класификације | Опис | Износ |
| 4234 | Услуге информисања | Штампа часописа | 200.000 |
| 4235 | Стручне услуге | Дизајн часописа | 80.000 |
|  | | Лектура и коректура | 40.000 |
| Ауторски хонорари | 280.000 |
|  |  |  | 600.000 |

**Театрон 211/212**, јесен-зима 2025.

|  |  |  |  |
| --- | --- | --- | --- |
| Ек. Клас. | Назив ек.класификације | Опис | Износ |
| 4234 | Услуге информисања | Штампа часописа | 200.000 |
| 4235 | Стручне услуге | Дизајн часописа | 80.000 |
|  | | Лектура и коректура | 40.000 |
| Ауторски хонорари | 300.000 |
|  |  |  | 620.000 |

1. **Едиција „Драмска баштина“, XVII коло –** **II део, уредник кола Александар Пејчић**

У овој едицији Музеја позоришне уметности, објављују се дела српских писаца која су својевремено играна са великим успехом на српским сценама (или су из неког другог разлога значајна за историју наше драмске књижевности), а до данас или нису уопште штампана или су штампана у незнатном тиражу и до њих је практично немогуће доћи. Након паузе од неколико година, 2023. године објављено је XVI коло. У 2024. предвиђено је објављивање прве две књиге XVII кола, а у 2025. наставак XVII кола, преостале 3 књиге:

**XVII коло – изабране драме и комедије Милана Савића**

1. *Проводаџије*, комедија у пет чинова;
2. *На леп начин*, комедија у три чина;
3. Једночинке (драме): *На станици*, *Игра ватром*, *Амајлија*, *Меланија*, *Ђурђевићи*,

Милан Савић је својевремено био веома цењен као критичар, рецензент Матице српске, а нарочито као драмски писац. Готово све његове драме и комедије извођене су у Српском народом позоришту, и то са успехом, а већина и у београдском Народном позоришту. Након смрти неправедно је заборављен и скрајнут као драмски писац. Зато би требало поново размотрити његову позицију у историји српске драме и позоришта, објављивањем репрезентативних драмских дела, као и студија о аутору и и овим његовим делима.

Средства потребна за реализацију:

|  |  |  |  |
| --- | --- | --- | --- |
| Ек. К. | Назив | Опис | Износ |
| 4234 | Услуге информисања | Штампа другог дела XVIII кола | 300.000 |
| 4235 | Стручне услуге | Дизајн | 150.000 |
|  | | Лектура и коректура | 50.000 |
| Ауторски хонорар | 200.000 |
|  |  |  | 700.000 |

**6.** **ОПРЕМА**

Музеј у 2025. години планира два телевизора, платно за пројекције, три рачунара, аудио опрема за изложбени део и остала опрема за потребе МПУС

|  |  |  |  |
| --- | --- | --- | --- |
| Ек. Кл. | Назив | Опис | Износ |
| 5122 | Административна опрема | Набавка опреме | 1.000.000 |
|  | | | 1.000.000 |

# 7.ОТКУП МУЗЕАЛИЈА

Већина фондова МПУС употпуњава се махом из заоставштина и поклона истакнутих уметника или њихових наследника. Одређени број предмета, ипак, доспева у збирке путем куповине. Могућност остваривања оваквих аквизиција отвара се најчешће након смрти уметника/наследника и не могу се планирати унапред. Зато је неопходно обезбедити минимум средстава макар за започињање процедуре откупа.

|  |  |  |  |
| --- | --- | --- | --- |
| Ек. класа | Назив | Опис | Износ |
| 5151 | Нематеријална имовина | Откуп музеалија (скице, фотографије, архивска документа...) | 150.000 |
| 5151 | Нематеријална имовина | Куповина издања из области театрологије и драмске књижевности за потребе библиотеке | 100.000 |
|  |  |  | 250.000 |

# 8.ДИГИТАЛИЗАЦИЈА МУЗЕЈСКИХ ПРЕДМЕТА – *ТЕАТРОСЛОВ*

МПУС је међу првим музејским установама које су започеле дигитализацију музејске грађе и то на начин који специфичну музејску грађу МПУС чини видљивом и доступном свим заинтересованим лицима било да се баве научно-истраживачким радом било информативно. Могућност вишеструког повезивања грађе по разним врстама претраге чини ову базу јединственом, а након толико година марљивог уноса података и веома респектабилном. База садржи више од 230.000 фолдера (више од 40 терабајта). *Театрослов* је on-line база података у коју Музеј константно већ више од 15 година уноси податке. У 2024 години почела је трансформација театрослова, а због обима посла и података као и специфичности израда је подељена у две фазе, Реализација друге фазе предвиђена је током 2025. године. Због стања информатичке инфраструктуре, а и значаја исте, дигитализована музејска грађа је под високим ризиком од трајног губитка података. Процес дигитализације је застарео и није пројектован за огромну количину података (више од 40 терабајта) која се налази у бази са сталном тенденцијом раста. Крајњим музејским корисницима су подаци презентовани са ограничењима интернета која су постојала пре 15 година и нису у складу са тренутним очекивањима интернет корисника (дизајн и оптимизација за мобилне телефоне и остале модерне уређаје, висок квалитет слика, поједностављено претраживање података путем интернет претраживача и самог сајта). Инсталирање апликације затвореног типа само за запослене у МПУС као локални дигитални архив и трансформација инвентарних књига у дигиталну форму веома би допринели унапређењу рада у Музеју и на *Театрослову* и, као крајњи циљ, повећању доступности музејске грађе ( један од стратешких циљева)Такође се ради фазно, друга фаза у 2025. години..

Све везано за одржавање и унапређење дигиталне базе података *Театрослов* је вишегодишњи пројекат који се наставља и 2026. године. У 2025. планирани су следећи послови:

|  |  |  |  |
| --- | --- | --- | --- |
| Ек. кл | Назив | Опис | Износ |
| 4231 | Административне услуге | Административне услуге (унос података у *Театрослов* и скенирање библиотечке грађе ван Музеја) | 400.000 |
| 4232 | Компјутерске услуге | Одржавање базе података *Театрослов* и  одржавање и дијагностика NAS уређаја | 800.000 |
| 4235 | Стручне услуге | Програмирање локалног дигиталног архива и инв. књига за потребе МПУС – друга фаза | 800.000 |
| 5151 | Нематеријална имовина | Компјутерски софтвер – ново софтверско решење за *Театрослов* (online базу театрографских података праћену дигиталним материјалима) – друга фаза | 300.000 |
|  |  |  | 2.300.000 |

**Напомена:**

Музеј је поводом обележавања јубилеја испланирао програм и потребна средства за реализацију која су у коначном финансијском плану знатно умањена, те смо кориговали програм на најважније активности. Поред максималног пажљивог планирања ипак нам недостају средства за реализацију основних активности, изложба са пратећим каталогом, монографија, два двоброја часописа „Театрон“ и другог дела XVII кола едиције “Драмска баштина“. Део средстава који недостаје могуће је обезбедити током године прерасподелом средстава уз сагласност оснивача . Предлажемо да са пројекта 1202-0014 – Дигитализација на пројекат 1202-0010 - Заштита и очување културног наслеђа у износу од 1.100.000 динара. Износе од 800.000 и 300.000 динара са ЕК 4235 и 5151 у оквиру пројекта 1202-0014 треба преусмерити на 4234 и 4235 у износима од 500.000 и 600.000 динара у оквиру пројекта 1202-0010 како би се наставило објављивање два броја Театрона и наставак Драмске баштине а уједно и реализовала изложба посвећена јубилеју Музеја.

# ПРЕДЛОГ ГОДИШЊЕГ ПРОГРАМА РАДА ЗА 2026. ГОДИНУ

**ИЗЛОЖБЕНА ДЕЛАТНОСТ 2026.**

*Раде Марковић* – добитник Награде „Добричин прстен“

*Бранко Плеша* – глумац и редитељ, 100 година од рођења

*Слободан Цица Перовић* – глумац, 100 година од рођења

*Из заоставштине Наташе Бошковић*

**ИЗДАВАЧКА ДЕЛАТНОСТ 2026.**

Четири пратеће изложбене каталошке публикације

Едиција „Драмска баштина“ XVIII коло (наставак)

Два двоброја часописа „Театрон“ (213/214 и 215/216)

Монографска публикација

# ПРЕДЛОГ ГОДИШЊЕГ ПРОГРАМА РАДА ЗА 2027. ГОДИНУ

**ИЗЛОЖБЕНА ДЕЛАТНОСТ 2027.**

1. Мирослав Беловић редитељ и педагог- 100 година од рођења
2. Огњенка Милићевић редитељ и педагог – 100 година од рођења
3. Зоран Ратковић редитељ 25 година од смрти
4. Данило Бата Стојковић Добитник Добричиног прстена – 25 година од смрти

**ИЗДАВАЧКА ДЕЛАТНОСТ 2027**

Четири пратеће изложбене каталошке публикације

Едиција „Драмска баштина“ XVIII коло (наставак)

Два двоброја часописа „Театрон“ (217/218 и 219/220)

Монографска публикација

ДИРЕКТОРКА

Весна Буројевић

\_\_\_\_\_\_\_\_\_\_\_\_\_\_\_